**ПРЕПИС-ИЗВЛЕЧЕНИЕ ОТ РЕШЕНИЯТА НА ОБЩИНСКИ СЪВЕТ – ТРЯВНА,**

**ОБЛ. ГАБРОВО, ВЗЕТИ НА ЗАСЕДАНИЕ, НА 31.10.2017 г., ПРОТОКОЛ № 12**

**ПО ТОЧКА ТРИНАДЕСЕТА**

**Предложение относно разрешение изработване на Подробен устройствен план за трасета на мрежи средно и ниско напрежение и водопровод за захранване на ПИ с идентификатор 73403.24.106 – за хотелиерство по КК и КР на гр. Трявна и даване на предварително съгласие за прокарване на проектните трасета.**

**Вносител: Кметът на общината**

**Р Е Ш Е Н И Е № 165**

На основание чл. 21, ал.1, т.11 от ЗМСМА, във връзка с чл. 110, ал.1, т.5, чл. 124а, ал.1 от ЗУТ и чл. 30, ал. 3 от Правилника за прилагане на закона за опазване на земеделските земи, Общински съвет -Трявна

**Р Е Ш И:**

**1.** Разрешава изработване на Подробен устройствен план за трасета на мрежи средно и ниско напрежение и водопровод за захранване на ПИ с идентификатор 73403.24.106 – „за хотелиерство“ по кадастралната карта на гр. Трявна.

**2**. Дава предварително съгласие за прокарване на проектно трасе на довеждащите инженерни мрежи за захранване на ПИ с идентификатор 73403.24.106 – „за хотелиерство“ по кадастралната карта на гр. Трявна:

За мрежа средно напрежение за присъединяване на ПИ 73403.24.106 към електроразпределителната мрежа – трасето на кабел 20кV започва от ЖРС № Г5. Железния решетъчен стълб е разположен в ПИ 73403.501.1952 – НТР - друг обществен обект – остатък до външна регулационна линия, пресича ПИ 73403.501.2927 – второстепенна улица и продължава по банкета на ПИ 73403.24.14 – местен път, като след пресичането му достига до ПИ 73403.24.106. Проектното трасе е с дължина 202м.

Трасето за мрежа ниско напрежение, което ще достави ел.енергия до бъдещата помпена станция, разположена в ПИ 73403.501.2418 - друг обществен обект започва от стълб НН, разположен на кръстовището между ул. „Христо Ботев“ и улицата на запад от нея, след което преминава през същата улица с идентификатор 73403.501.2893 – второстепенна улица, и достига до ПИ 73403.501.2418, в който е разположена помпената станция. Проектното трасе е с дължина 100,2м.

Трасето на водопровода е проучвано съвместно с представител на ВиК Габрово и започва от помпена станция в ПИ 73403.501.2418- друг обществен обект. От помпената станция водопровода се прекарва през съществуващото дере, след което преминава през ПИ 73403.501.2946 – за друг вид озеленени площи. След това водопровода минава по северния банкет на ПИ 73403.501.2927 – второстепенна улица, след което я пресича и продължава по южния банкет на ПИ 73403.24.14 – местен път и достига до ПИ 73403.24.106. Проектното трасе на водопровода е с дължина 754м.

Определя срок на предварително съгласие, касаещо ПУП – парцеларен план за трасетата на довеждащите инженерни мрежи, една година, считано от датата на вземане на настоящото решение.

**3.** Одобрява задание за изработване на ПУП за трасета на мрежи средно и ниско напрежение и водопровод – парцеларни планове за трасета на довеждащите инженерни мрежи за захранване на ПИ с идентификатор 73403.24.106 – „за хотелиерство“ по кадастралната карта на гр. Трявна.

Прието с 14 гласа „за“, 0 „против“, 0 „въздържал се“.

**ПРЕДСЕДАТЕЛ НА ОБЩИНСКИ СЪВЕТ – ТРЯВНА:**

**/ СИЛВИЯ КРЪСТЕВА /**